[pic] | EUROOPAN YHTEISÖJEN KOMISSIO | Bryssel 27.10.2009 KOM(2009)600 lopullinen KOMISSION TIEDONANTO EUROOPAN PARLAMENTILLE JA NEUVOSTOLLE monivuotisen rahoituskehyksen (2007–2013) tarkistamisestaEnergia-alan hankkeiden rahoittaminen osana Euroopan talouden elvytyssuunnitelmaa (toinen tarkistus) Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta KOMISSION TIEDONANTO EUROOPAN PARLAMENTILLE JA NEUVOSTOLLE monivuotisen rahoituskehyksen (2007–2013) tarkistamisesta Energia-alan hankkeiden rahoittaminen osana Euroopan talouden elvytyssuunnitelmaa (toinen tarkistus) Johdanto Komissio esitti 10. joulukuuta 2008 ehdotuksen rahoituskehyksen tarkistamisesta[1]. Ehdotettu tarkistus koski Euroopan laajuisiin energiaverkkoyhteyksiin ja laajakaistainfrastruktuuriin liittyvien hankkeiden rahoittamista osana Euroopan talouden elvytyssuunnitelmaa. Euroopan parlamentti, neuvosto ja komissio ovat 2. huhtikuuta 2009 pitämässään budjettikokouksessa sopineet, että kyseinen paketti rahoitetaan seuraavasti: 1. Toimenpidepaketti, jolla pyritään talouden lisäelvytykseen ja energian toimitusvarmuuden parantamiseen, on yhteensä 5 000 miljoonaa euroa käypinä hintoina: 2. Rahoituskehyksen otsakkeessa 1 a varataan 3 980 miljoonaa euroa energiahankkeiden rahoittamista varten: 2 000 miljoonaa euroa vuodeksi 2009 ja 1 980 miljoonaa euroa vuodeksi 2010. 3. Otsakkeessa 2 osoitetaan lisäksi 1 020 miljoonaa euroa laajakaistainternetin kehittämiseen maaseutualueilla sekä sellaisten toimien tehostamiseen, jotka liittyvät yhteisen maatalouspolitiikan kokonaisarvioinnin yhteydessä määriteltyihin ”uusiin haasteisiin”. 4. Edellä mainitun 5 000 miljoonan euron kokonaissumman rahoitus varmistetaan mahdollisimmin pian: 5. Otsakkeen 1 a vuoden 2009 enimmäismäärään tehdään 2 000 miljoonan euron lisäys, joka kompensoidaan supistamalla otsakkeen 2 vuoden 2009 enimmäismäärää samalla summalla talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn toimielinten sopimuksen[2] 21–23 kohdan mukaisesti. Lisäksi vuoden 2009 talousarvioon otettuihin maaseudun kehittämismäärärahoihin tehdään 600 miljoonan euron lisäys. Näillä lisämäärärahoilla kehitetään laajakaistainternetiä ja tehostetaan ”uusiin haasteisiin” liittyviä toimenpiteitä. Monivuotista rahoituskehystä tarkistetaan ja samalla vuoden 2009 talousarviota muutetaan tässä esitetyn muutetun komission ehdotuksen ja vuoden 2009 talousarviota koskevan alustavan lisätalousarvioesityksen mukaisesti. 6. Jäljelle jäävän määrän (2 400 miljoonaa euroa) rahoitus varmistetaan tasoitusmekanismin avulla vuoden 2010 talousarviota koskevassa neuvottelumenettelyssä hyödyntämällä kaikkia asianomaiseen lainsäädäntökehykseen sisältyviä talousarviomäärärahoja, ja nämä toimenpiteet saatetaan tarvittaessa päätökseen viimeistään vuoden 2011 talousarviota koskevassa neuvottelumenettelyssä. 7. Euroopan parlamentti, neuvosto ja komissio tarkastelevat kaikkia varojen lähteitä, joita voitaisiin käyttää lisäysten aiheuttaman määrärahatarpeen kattamiseen. 8. Ennen kuin otsakkeessa 2 käytettävissä olevan määrän käyttöä harkitaan, määrärahoista sidotaan 420 miljoonaa euroa käytettäväksi laajakaistainternetin kehittämiseen maaseutualueilla ja vuonna 2003 toteutetun, yhteisen maatalouspolitiikan uudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamiseen vuonna 2010. 9. Jäljelle jäävä 1 980 miljoonan euron osuus katetaan käyttämällä vuoden 2009 enimmäismääriin nähden jäljellä olevia liikkumavaroja sekä käytettävissä olevia vuoden 2010 liikkumavaroja (toimielinten sopimuksen 13 kohdan määräyksiä noudattaen) ja tarvittaessa kaikkia muita käytettävissä olevia varoja, myös käytettävissä olevia vuoden 2011 liikkumavaroja. Tasoitusmekanismi ei vaikuta yhteispäätösmenettelyssä hyväksyttyjen ohjelmien määrärahoihin eikä vuotuiseen talousarviomenettelyyn. 10. Vuosia 2007–2013 koskevassa rahoituskehyksessä vahvistettua yhteenlaskettua enimmäismäärää ei ylitetä. Rahoituskehystä tarkistettiin 6. toukokuuta 2009 tehdyllä Euroopan parlamentin ja neuvoston päätöksellä, jolla tehtiin otsakkeen 1 a vuoden 2009 enimmäismäärään 2 000 miljoonan euron lisäys[3]. Nyt annettava tiedonanto sisältää ehdotuksen uudeksi Euroopan parlamentin ja neuvoston päätökseksi, joka koskee rahoituskehyksen tarkistamista. Päätösehdotuksen mukaan otsakkeen 1 a maksusitoumusmäärärahojen vuoden 2010 enimmäismäärään tehdään 1 587 miljoonan euron lisäys. Tuolloin jää katettavaksi 393 miljoonan euron väliaikainen vaje verrattuna energiahankkeille tarkoitettuun kokonaismäärään. Edellä mainitun sopimuksen mukaisesti vaje täytetään viimeistään vuoden 2011 talousarviota koskevassa neuvottelumenettelyssä. Lopullinen vajemäärä arvioidaan mahdollisimman nopeasti, kun on saatu otsakkeeseen 2 kuuluvien Euroopan maatalouden tukirahaston toimien toteutusta koskevat lopulliset tiedot marraskuun 2009 alussa. Tuolloin arvioidaan myös mahdolliset markkinoilla tapahtuneet uudet muutokset, jotka saattavat vaikuttaa vuoden 2010 talousarvioon. Komissio sitoutuu kartoittamaan kaikki käytettävissä olevat varat, jotta vaje voidaan kattaa talousarviota koskevassa neuvottelumenettelyssä marraskuussa 2009. Liikkumavaran käyttäminen ja varojen uudelleenkohdentaminen otsakkeessa 1 a Toimielinten sopimuksen 13 kohdan mukaan toimielinten on varmistettava, että enimmäismääriin jätetään riittävästi liikkumavaraa. Otsakkeen 1 a maksusitoumusmäärärahojen vuoden 2009 enimmäismäärässä ei ole jäljellä liikkumavaraa. Otsakkeen 1 a enimmäismäärissä on liikkumavaraa 43 miljoonaa euroa vuonna 2010, kun otetaan huomioon oikaisukirjelmä nro 2, joka koskee Kozloduyn ydinvoimalan laitosten käytöstä poiston rahoitusta vuosina 2011–2013. Vuoden 2011 liikkumavara on 37 miljoonaa euroa, kun otetaan huomioon äskettäin esitetyt komission ehdotukset ympäristön ja turvallisuuden maailmanlaajuisesta seurannasta (GMES), Kozloduyn ydinvoimalasta sekä uusista finanssivalvontaviranomaisista. Komissio katsoo sen vuoksi, että näitä liikkumavaroja ei voida käyttää Euroopan talouden elvytyssuunnitelman mukaisten toimien rahoittamiseen. Kyseiset kolme toimielintä antoivat 2. huhtikuuta 2009 julistuksen, jonka mukaan tasoitusmekanismi ei vaikuta yhteispäätösmenettelyssä hyväksyttyjen ohjelmien määrärahoihin eikä vuotuiseen talousarviomenettelyyn. Muita rahoitusmahdollisuuksia ei otsakkeen 1 a uudelleenkohdentamisen rajoissa ole komission näkemyksen mukaan käytettävissä. Maksusitoumusmäärärahat: siirrot otsakkeesta 2 Otsakkeen 2 maksusitoumusmäärärahojen vuoden 2009 menokatossa on tällä hetkellä liikkumavaraa 901 miljoonaa euroa. Luku sisältää 34 miljoonan euron erän, joka johtuu lisätalousarvioon nro 10/2009 otettujen kalastusta koskevien ohjelmien toteutumisesta budjetoitua pienempinä. Vuoden 2009 talousarvioon otettiin 250 miljoonan euron määräraha maaseudun kehittämistä varten ja 20 miljoonan euron ilmastonmuutosmääräraha, mutta asianmukaisen oikeusperustan puuttumisen vuoksi määrärahoja ei voida käyttää. Koska maatalousvuosi on nyt päättynyt, vuoden 2009 jäljellä oleva liikkumavara ja otsakkeen 2 käyttämättä jääneet määrärahat ehdotetaan kohdennettaviksi Euroopan talouden elvytyssuunnitelman mukaisiin energiahankkeisiin, jotka rahoitetaan otsakkeesta 1 a. Maitoalan markkinoiden kriittisen tilanteen vuoksi otsakkeen 2 maksusitoumusmäärärahojen vuoden 2010 menokatossa oleva kohdentamaton liikkumavara on odotettua pienempi. Tosiasiallinen käytettävissä oleva liikkumavara on 844 miljoonaa euroa. Komissio ehdottaa, että tämä liikkumavara käytetään seuraavasti: - Otsakkeessa 2 tarvitaan 420 miljoonaa euroa Euroopan talouden elvytyssuunnitelman mukaisesti laajakaistainternetin kehittämiseen maaseutualueilla sekä sellaisten toimien tehostamiseen, jotka liittyvät yhteisen maatalouspolitiikan kokonaisarvioinnin yhteydessä määriteltyihin ”uusiin haasteisiin”. - Lisäksi 124 miljoonaa euroa voidaan varata energiahankkeita varten otsakkeessa 1 a. Vuoden 2010 menokattoon nähden jää toisin sanoen käytettäväksi 300 miljoonan euron liikkumavara maataloutta varten, joten budjettikurimekanismia ei ole tarpeen soveltaa. Komissio on joka tapauksessa sitoutunut toteuttamaan kaikki tarvittavat toimenpiteet varmistaakseen, että yhteisen maatalouspolitiikan menoista ja niiden rahoituksesta tehtyjä päätöksiä, myös sopimusta yhteisen maatalouspolitiikan kokonaisarvioinnista, noudatetaan. Maksusitoumusmäärärahat: siirrot otsakkeesta 5 Otsakkeen 5 (Hallinto) menokattoihin jää liikkumavaraa vuonna 2009 yhteensä 131 miljoonaa euroa (luvussa on mukana lisätalousarviossa nro 10/2009 osoitettu 55 miljoonan euron lisäys, joka johtuu budjetoitua pienemmästä toteutuksesta) ja vuonna 2010 yhteensä 230 miljoonaa euroa. Osalla viimeksi mainitusta liikkumavarasta saatetaan joutua kattamaan lisätarpeita, jotka liittyvät Lissabonin sopimuksen voimaantuloon. Näin ollen on mahdollista asettaa käyttöön enintään 281 miljoonaa euroa (131 miljoonaa euroa vuoden 2009 liikkumavarasta ja 150 miljoonaa euroa vuoden 2010 liikkumavarasta). Maksusitoumusmäärärahat: siirrot otsakkeesta 1 b Lisäksi voidaan käyttää 11 miljoonan euron liikkumavaraa, joka jää otsakkeen 1 b maksusitoumusmäärärahojen vuoden 2010 enimmäismäärään, koska teknisen avun määrärahatarpeet ovat budjetoitua pienemmät. Maksumäärärahat Maksumäärärahojen osalta toimielinten sopimuksen 23 kohdan neljännessä alakohdassa edellytetään, että kaikissa tarkistuksissa säilytetään asianmukainen suhde maksusitoumusten ja maksumääräysten välillä. Tämän vuoksi myös maksumäärärahojen vuosittaisia enimmäismääriä on tarpeen tarkistaa. Tarkistus perustuu otsakkeeseen 1 a lisättyjä maksusitoumusmäärärahoja vastaavien maksujen suoritusaikatauluun ja otsakkeiden 1 b, 2 ja 5 maksusitoumusmäärärahoihin tehtyä vähennystä vastaavaan maksujen vähentymiseen vuosina 2009 ja 2010. Yhteenvetotaulukko ja päätelmät Seuraavassa taulukossa on yhteenveto rahoituskehyksen mukaisiin maksusitoumus- ja maksumäärärahojen enimmäismääriin ehdotetuista muutoksista. Määrät on ilmoitettu käypinä hintoina. [pic] Tarkistuksella ei ole vaikutusta maksusitoumus- ja maksumäärärahojen yhteenlaskettuihin käypinä hintoina ilmaistuihin enimmäismääriin. Kun edellä olevat muutokset otetaan huomioon, saadaan jäljempänä esitetty rahoituskehys (käypinä hintoina). Rahoituskehyksen tarkistamisesta tehtävässä virallisessa päätöksessä on viitattava toimielinten sopimukseen sisältyvään perustaulukkoon, jossa määrät on ilmaistu vuoden 2004 kiinteinä hintoina. Käypinä hintoina ilmaistut määrät on sen vuoksi muutettava vuoden 2004 kiinteinä hintoina ilmaistuiksi määriksi käyttämällä kiinteää 2 prosentin vuosideflaattoria toimielinten sopimuksen 16 kohdan mukaisesti. [pic] Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 21 kohdan, 22 kohdan ensimmäisen ja toisen alakohdan ja 23 kohdan, ottavat huomioon komission ehdotuksen, sekä katsovat seuraavaa: (1) Euroopan parlamentti, neuvosto ja komissio sopivat 19 päivänä marraskuuta 2009 pidetyssä talousarvioneuvottelukokouksessa järjestelyistä Euroopan talouden elvytyssuunnitelman puitteissa myönnettävää lisärahoitusta varten, joka suunnataan energiahankkeisiin, laajakaistainternetiin liittyviin hankkeisiin sekä vuonna 2003 toteutetun, yhteisen maatalouspolitiikan väliuudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamiseen.[5] Rahoitus edellyttää, että tarkistetaan vuosiksi 2007–2013 laadittua monivuotista rahoituskehystä toimielinten sopimuksen 21, 22 ja 23 kohdan mukaisesti, jotta alaotsakkeen 1 a maksusitoumusmäärärahojen vuoden 2010 enimmäismäärää voidaan korottaa 1 587 miljoonalla eurolla käypinä hintoina. (2) Alaotsakkeen 1 a enimmäismäärään tehtävä lisäys kompensoidaan kokonaisuudessaan supistamalla otsakkeiden 1 b, 2 ja 5 maksusitoumusmäärärahojen vuosien 2009 ja 2010 enimmäismääriä yhteensä 1 587 miljoonalla eurolla. (3) Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Tarkistus on vaikutuksiltaan neutraali. (4) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi muutettava[6], OVAT PÄÄTTÄNEET SEURAAVAA: Ainoa artikla Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I korvataan tämän päätöksen liitteellä. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja LIITE [pic] [1] KOM(2008) 859 lopullinen/2. [2] EUVL C 139, 14.6.2006, s. 1. [3] EUVL L 132, 29.5.2009, s. 8. [4] EUVL C 139, 14.6.2006, s. 1. [5] KOM(2008) 800, KOM(2008) 859, KOM(2009) 171 ja EUVL L 132, 29.5.2009, p. 8. [6] Edellä mainittuun rahoitussopimukseen perustuvat määrät muunnetaan tämän vuoksi vuoden 2004 hinnoiksi.